Mindaugas Skudutis

Mindaugas Skudutis (g. 1948 m. spalio 8 d. Antagavėje, Ignalinos vlsč.) – Lietuvos dailininkas tapytojas, pedagogasMindaugas Skudutis (VLE).

 Biografija 
1964–1968 m. mokėsi Kauno Juozo Naujalio vidurinėje dailės mokyklojeVilnijos vartai (Mindaugas Skudutis). 1970–1976 m. studijavo tapybą Vilniaus dailės institute (mokėsi pas V. Karatajų, A. Gudaitį). Nuo 1976 m. dalyvauja parodose, gyvena Vilniuje. 1977–1987 m. Čiurlionio menų mokyklos mokytojas. Nuo 1989 m. dėsto Vilniaus dailės akademijoje, profesorius (nuo 2007).

 Kūryba 
Ankstyvuosiuose kūriniuose vyrauja aistros, ligos, mirties siužetai, būdinga ekspresyvumas, nervingas potėpis, tamsios, prislopintos spalvos, vaiduokliški, marginaliniai personažaiMO muziejus (Mindaugas Skudutis).

Vėlesnėje M. Skudučio kūryboje vyrauja miesto peizažai su žmonių figūromis ir kasdienybės scenomis, būdinga kompozicijos fragmentiškumas, tamsoka paletė.

Sukūrė koliažų ir asambliažų su laikrodžiais. Iliustravo knygas.

Kūrinių turi Lietuvos nacionalinis dailės muziejus, Vilniaus dailės akademijos muziejus, MO muziejus Vilniuje, privačiose kolekcijoseImago Mundi collection.

 Apdovanojimai 
 Lietuvos dailininkų sąjungos auksinis ženkliukas (2004 m.).
 Lietuvos Respublikos Vyriausybės kultūros ir meno premija (2009 m.).
 Vilniaus miesto mero premija už Vilniaus įamžinimą meno kūriniuose (2010 m.)Skudutis Mindaugas. – Portr. // 1990–2015 m. Lietuvos pasiekimai. – Kaunas, 2015. – D. 2, p. 976.

 Šaltiniai 

 Nuorodos 
M. Skudučio darbai (MO muziejaus kolekcija)

Category:Lietuvos tapytojai
Category:Lietuvos pedagogai